Suchinthana/ta-wikipedia huggingface dataset:
கோபாலகிருஷ்ணா

கோபாலகிருஷ்ணா 1935-ஆம் ஆண்டு வெளிவந்த 14.000 அடி நீளமுடைய புராணத் தமிழ்த் திரைப்படமாகும். எஸ். டி. ஆர். பிக்சர்ஸ் நிறுவனத்தினரின் தயாரிப்பில், ஜி. போஸ்லே இயக்கி வெளிவந்த இத்திரைப்படத்தில் ராஜம், கௌரி மற்றும் பலர் நடித்திருந்தனர்.

மேற்கோள்கள்    

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
சுபத்திரா பரிணயம்

சுபத்ரா பரிணயம் (Subhadra Parinayam) என்பது சாமிகண்ணு வின்சென்ட் தயாரித்து புரொஃபுல்லா கோசு இயக்கி 1935 ஆம் ஆண்டு வெளிவந்த இந்திய தமிழ் மொழித் திரைப்படமாகும். இத்திரைப்படத்தில் எசு.வி. சுப்பையா பாகவதர் மற்றும் டி.எசு. வேலம்மாள் ஆகியோர் முக்கிய வேடங்களில் நடித்திருந்தனர், நகைச்சுவைப் பாடலில் பஃபூன் சண்முகம், காரைக்குடி கணேச ஐயர் மற்றும் பலர் நடித்திருந்தனர். 1935 ஆம் ஆண்டு ஏப்ரல் மாதம் 7 ஆம் தேதியன்று படம் வெளியானது.

மேற்கோள்கள்    

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
துருவ சரிதம்

துருவ சரிதம் அல்லது துருவ சரித்திரம் 1935 ஆம் ஆண்டு வெளிவந்த 17000 அடி நீளமுடைய புராணத் தமிழ்த் திரைப்படமாகும். வரைட்டி ஹால் டாக்கீஸ் நிறுவனத்தினரின் தயாரிப்பில், சி. வி. ரமணா இயக்கத்தில் வெளிவந்த இத்திரைப்படத்தில் எம். எஸ். தங்கப்பா, வி. சுவாமிநாதன் மற்றும் பலர் நடித்திருந்தனர்.

சான்றாதாரங்கள்    

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
நவீன சதாரம்

நவீன சதாரம் (Naveena Sadaram) 1935 ஆம் ஆண்டு வெளிவந்த தமிழ்த் திரைப்படமாகும்.கே. சுப்பிரமணியம்  இயக்கத்தில் வெளிவந்த இத்திரைப்படத்தில் வித்வான் சங்கரலிங்கம், ஜி. பட்டு ஐயர் மற்றும் பலரும் நடித்திருந்தனர்.

இத்திரைப்படம் 20ஆம் நூற்றாண்டின் ஆரம்பத்தில் சதாரமே என்ற பெயரில் கன்னடத்தில் புகழ் பெற்ற மேடை நாடகத்தின் தழுவல் ஆகும். இந்நாடகம் முதன் முதலில் கன்னட மொழியில் 1935 ஆம் ஆண்டில் திரைப்படமாக வெளிவந்தது. கன்னடப் படத்தில் கே. அசுவத்தாமா முதன் முதலில் பாடி நடித்திருந்தார். கே. சுப்பிரமணியம் இதனைத் அதே ஆண்டில் தமிழில் தயாரித்து வெளியிட்டார். அவரது மனைவி எஸ். டி. சுப்புலட்சுமி கதாநாயகியாக நடித்தார். பாபநாசம் சிவன் பாடல்களை எழுதி இசையமைத்திருந்தார்.

இத்திரைப்படத்தின் ஆரம்பப் பாடலான மா ரமணன் உமா ரமணன் என்ற புகழ் பெற்ற பாடலை பாபநாசம் சிவனும் அவரது மருகர் எஸ். எஸ். மணி பாகவதரும் இணைந்து பாடியிருந்தனர். இதே பாடலைப் பின்னர் கே. சுப்பிரமணியம் தனது சேவாசதனம் (1938) என்ற திரைப்படத்தில் எம். எஸ். சுப்புலட்சுமியைக் கொண்டு பாடுவித்தார்.

பல சாகசங்களைச் செய்யும் ஒரு பெண் மீது இளவரசன் ஒருவன் காதல் கொள்வது நவீன சதாரம் திரைப்படத்தின் கதை. இதில் சதாரம் (எஸ். டி. சுப்புலட்சுமி) ஆண் வேடம் பூண்டு திருடனிடம் (பட்டு ஐயர்) இருந்து தப்புகிறாள். இளவரசி (பார்வதி பாய்) அவளை ஆண் என நினைத்து அவள் மேல் காதல் கொள்கிறாள். சதாரம் ஏற்கனவே இளவரசன் (சங்கரலிங்கம்) ஒருவனைக் காதலிக்கிறாள். அவ்விளவரசனை வேறொருத்தி காதலிக்கிறாள். இருவரையுமே அவன் மணமுடித்து இச்சிக்கலில் இருந்து விடுபடுகிறான் என்பது தான் கதை.

மொத்தம் 28 பாடல்கள் இத்திரைப்படத்தில் இடம்பெற்றிருந்தன. இந்தித் திரையின் பாடகி இந்துபாலா இரண்டு பாடல்களைப் பாடியிருந்தார். அவற்றில் ஒன்று தமிழில். பெரும்பாலான பாடல்கள் பிரபலமான இந்தித் திரைப்படப்பாடல்களின் மெட்டைத் தழுவியே அமைந்திருந்தன.

மேற்கோள்கள் 

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. சுப்பிரமணியம் இயக்கிய திரைப்படங்கள்
பக்த துருவன்

பக்த துருவன் (Bhaktha Dhuruvan) 1935 ஆம் ஆண்டு வெளிவந்த 17000 அடி நீளமுடைய புராணத் தமிழ்த் திரைப்படமாகும். பி. வி. ராவ் இயக்கத்தில் வெளிவந்த இத்திரைப்படத்தில் சி. எஸ். ஜெயராமன், பி. எஸ். சிவராமலிங்கம் பிள்ளை மற்றும் பலர் நடித்திருந்தனர்.

உபத் தகவல் 
பின்னணிப் பாடகர் சி. எஸ். ஜெயராமன், குழந்தை நடிகராக நடித்த இப்படத்தில், ‘இனிய கான சினிமா ராணி’ பி.எஸ். சிவபாக்கியம் குறத்தியாகவும், முதன்முதலில் ஒரே படத்தில் பல வேடங்களில் நடித்த பி.எஸ். சாமண்ணா அய்யர் குறவனாகவும் நடித்துள்ளார்கள். 
‘பச்சை சிகப்பு மிச்சம் கருப்புப் பாசியிருக்குது, பாசி கோர்க்கும் ஊசி இருக்குது, நரிக்கொம்பிருக்குது, பெரிய வரிப்புலி நகமிருக்குது, நம்ம புள்ளைக்கு வாங்கிப் போட்டா நல்லாருக்குமே,’ என்றும், ‘பச்சைக் குத்த ஆசை உமக்கில்லீங்களா’ என்னும் பாடலை சிவபாக்கியம் பாடியிருக்கிறார்.

மேற்கோள்கள்    

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
பூர்ணசந்திரன்

பூர்ண சந்திரன் 1935 ஆம் ஆண்டு, ஆகத்து 17 இல் வெளிவந்த 14937 அடி நீளமுடைய சரித்திரத் தமிழ்த் திரைப்படமாகும். நியூ தியேட்டர்ஸ் நிறுவனம் சார்பில் டி. ஆர். தாஸ் இயக்கத்தில் வெளிவந்த இத்திரைப்படத்தில் வி. எஸ். மணி, நாட் அண்ணாஜிராவ் மற்றும் பலரும் நடித்திருந்தனர்.

மேற்கோள்கள்    

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
மோகினி ருக்மாங்கதா

மோகினி ருக்மாங்கதா 1935 ஆம் ஆண்டு வெளிவந்த 15000 அடி நீளமுடைய புராணத் தமிழ்த் திரைப்படமாகும். தமிழ்நாடு டாக்கீஸ் நிறுவனம் சார்பில் எஸ். சௌந்தர்ராஜன் இயக்கத்தில் வெளிவந்த இத்திரைப்படத்தில், கே. வி. சந்தான கிருஷ்ண நாயுடு பாடல் மற்றும் வசனம் இயற்றி, பி. வி. ரங்காச்சாரி, டி. எஸ். கிருஷ்ணசாமி மற்றும் பலரும் நடித்திருந்தனர்.

மேற்கோள்கள்    

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
ராதா கல்யாணம்

ராதா கல்யாணம் (Radha Kalyanam) 1935 ஆம் ஆண்டு வெளிவந்த தமிழ்த் திரைப்படமாகும். ஸ்ரீ மீனாட்சி சினிடோன் நிறுவனத்தினரின் தயாரிப்பில் இத்திரைப்படம் வெளிவந்தது. சி.கே.சதாசிவம் இயக்கினார். எஸ்.ராஜம் மற்றும் எம்.ஆர்.சந்தானலட்சுமி நடித்திருந்தனர்.  இப்படம் வர்த்தக ரீதியாகத் தோல்வியடைந்தது.

மேற்கோள்கள்

வெளி இணைப்புகள் 
 ராதா கல்யாணம் 

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
ராஜ போஜா

ராஜ போஜா என்பது 1935 ஆம் ஆண்டு வெளிவந்த 18619 அடி நீளமுடைய சரித்திரத் தமிழ்த் திரைப்படமாகும். நியூ தியேட்டர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் டி. எஸ். கிருஷ்ணசாமி, ஐயங்கார் ராஜாயி மற்றும் பலரும் நடித்திருந்தனர்.

மேற்கோள்கள்    

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
ராஜாம்பாள் (1935 திரைப்படம்)

ராஜாம்பாள் 1935 ஆம் ஆண்டு வெளிவந்த, 16,000 அடி நீளமுடைய நாவல் மற்றும் நாடக தமிழ்த் திரைப்படமாகும். கோயம்பத்தூர் டாக்கீஸ் பட நிறுவனம் தயாரித்து, ஏ. நாராயணன் இயக்கத்தில் வெளிவந்த இத்திரைப்படத்தில், பி. எஸ். ஸ்ரீநிவாசராவ், கிருஷ்ணசாமி ஐயங்கார் மற்றும் பலரும் நடித்திருந்தனர்.

மேற்கோள்கள்

வெளி இணைப்புகள் 
இராஜாம்பாள்: கல்கியின் மதிப்புரை

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்
லங்காதகனம்

லங்கா தகனம் 1935 ஆம் ஆண்டு வெளிவந்த புராணத் தமிழ்த் திரைப்படமாகும். ஆர். எஸ். பிரகாஷ் இயக்கி, செல்லம் டாக்கீஸ் நிறுவனத்தினரால் வெளியிடப்பெற்ற  இத்திரைப்படத்தில் ஏ. ரெங்கசாமி நாயுடு, எம். எஸ். ஞானாம்பாள் மற்றும் பலர் நடித்திருந்தனர்.

மேற்கோள்கள்    

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
லலிதாங்கி

லலிதாங்கி 1935 ஆம் ஆண்டு வெளிவந்த 20,000 அடி நீளமுடைய சரித்திரத் தமிழ்த் திரைப்படமாகும். ராயல் டாக்கீஸ் நிறுவனத்தினரால் வெளியிடப்பெற்ற இத்திரைப்படத்தில் வி. ஏ. செல்லப்பா, எம். எஸ். ராமச்சந்திர ஐயர் மற்றும் பலரும் நடித்திருந்தனர்.

மேற்கோள்கள்    

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
கவிரத்ன காளிதாஸ்

கவிரத்ன காளிதாஸ் 1937-ஆம் ஆண்டு, சூன் 19இல் வெளிவந்த, 16,950 அடி நீளமுடைய புராணத் தமிழ்த் திரைப்படமாகும். வடிவேலு நாயக்கர் இயக்கத்தில் ராணி செட்டி, தயாரித்து வெளியான இத்திரைப்படத்தில் டி. எஸ். சந்தானம், பி. சுந்தர பாக்யம் மற்றும் பலர் நடித்திருந்தனர்.

மேற்கோள்கள்    

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
சதி அனுசுயா

சதி அனுசுயா 1937 ஆம் ஆண்டு வெளிவந்த புராண தமிழ்த் திரைப்படமாகும். பிரிமியர் சினிடோன் பட நிறுவனம் தயாரித்து பிரேம் சேத்னா இயக்கத்தில் வெளிவந்த இத்திரைப்படத்தில் ஜி. என். பாலசுப்பிரமணியம்,எம். வி. மணி மற்றும் பலர் நடித்திருந்தனர்.

உப தகவல் 
 இப்படத்தில் நகைச்சுவை வேடத்தில் நடித்த டி. எஸ். பாலையா, இதே ஆண்டில் வெளிவந்த ‘அம்பிகாபதி’ திரைப்படத்தில் வில்லனாக நடித்திருக்கிறார்.

மேற்கோள்கள்    

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
கௌசல்யா பரிணயம்

கௌசல்யா பரிணயம் மற்றும் மிஸ்டர் அம்மாஞ்சி (இருபட இணைப்பு) 1937-ஆம் ஆண்டு வெளிவந்த புராண தமிழ்த் திரைப்படமாகும். எம். யு. ஏ. சி நிறுவனம் சார்பில் கே. சுப்பிரமணியம் தயாரித்து சி. எஸ். வி. ஐயர் இயக்கத்தில் வெளிவந்த இத்திரைப்படத்தில் கே. வி. வெங்கட்ராமன், சி. வி. ராமச்சந்திரன், கே. என். ராஜலட்சுமி, கே. என். கமலம் மற்றும் பலர் நடித்திருந்தனர்.

மேற்கோள்கள் 

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவதாஸ் (1937 திரைப்படம்)

தேவதாஸ் 1937 ஆம் ஆண்டு வெளிவந்த தமிழ்த் திரைப்படமாகும். "நியூ தியேட்டர்ஸ்" எனும் பட நிறுவனம் தயாரித்து, பி. வி. ராவ், இயக்கத்தில் வெளிவந்த இத்திரைப்படத்தில் பி. வி. ராவ், டி. எஸ். கிருஷ்ண ஐயங்கார் மற்றும் பலர் நடித்திருந்தனர்.

உப தகவல் 
"தேவதாஸ்" என்ற தலைப்பில், பல மொழிகளில், பல படங்கள் வெளிவந்துள்ளன. பேசும் படங்களில் முதலில் 1935 ஆம் ஆண்டு வங்காள மொழியில் இத்திரைப்படம் வெளியானது. சரத் சந்திர சட்டெர்ஜி என்ற வங்காள நாவலாசிரியரின் கதையே திரைப்படமாக ஆக்கப்பட்டது. இதே திரைப்படம் இந்தி மொழியில் கே. எல். சைகால் நடிப்பில் தயாரிக்கப்பட்டு, இத்திரைப்படம் தமிழில் மொழிமாற்றம் செய்யப்பட்டு வெளியானது. அத் திரைப்படத்துக்காக சைகால் தமிழில் பாடிய இரண்டு பாடல்கள் வெளி இணைப்புகள் பகுதியில் கொடுக்கப்பட்டுள்ளன.

இதே கதையை வைத்து 1936 ஆம் ஆண்டு நியூ தியேட்டர்ஸ் என்ற நிறுவனம் இந்தத் திரைப்படத்தைத் தமிழில் தயாரித்து 1937 ஆம் ஆண்டு வெளியிட்டது.

இதே தேவதாஸ் தலைப்பில் 1953 ஆம் ஆண்டு தமிழில் மீண்டும் ஒரு படம் வெளியாகி வெற்றி பெற்றது.

மேற்கோள்கள்

வெளி இணைப்புகள் 
 - தேவதாஸ் 1935 படத்திற்காக கே. எல். சைகால் பாடிய பாடல்.
 - தேவதாஸ் 1935 படத்திற்காக கே. எல். சைகால் பாடிய மற்றொரு பாடல்.

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
பக்த புரந்தரதாஸ்

பக்த புரந்தர தாஸ் 1937 ஆம் ஆண்டு, அக்டோபர் 14 இல் வெளிவந்த புராண தமிழ்த் திரைப்படமாகும். தேவி பிலிம்ஸ் நிறுவனத்தினரால் வெளிவந்த இத்திரைப்படத்தில் ஜி. கல்யாண ராம பாகவதர், ஜி. கிருஷ்ணசாமி ஐயங்கார் மற்றும் பலர் நடித்திருந்தனர்.

மேற்கோள்கள்    

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
பஸ்மாசூர மோகினி

பஸ்மாசூர மோகினி (Bhasmasura Mohini) 1937 அக்டோபர் 2 இல் வெளிவந்த 10000 அடி புராணத் தமிழ்த் திரைப்படமாகும். சுந்தரம் சவுண்ட் ஸ்டூடியோ பட நிறுவனம் தயாரித்து சுந்தர ராவ் நட்கர்ணி இயக்கத்தில் வெளிவந்த இத்திரைப்படத்தில் சி. எஸ். செல்வரத்தினம் பிள்ளை, பி. எஸ். சீனிவாச ராவ் மற்றும் பலரும் நடித்திருந்தனர்.

உப தகவல் 
இப்படத்துடன், ‘மிஸ்டர் டைட் அண்டு லூஸ்‘ எனும் நகைச்சுவைத் திரைப்படமும் திரையிடப்பட்டது. அப்படத்தில், பி. தசரதராவ், சரோஜினி ஆகியோர் நடித்திருந்தனர்.

மேற்கோள்கள்    

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
பாலயோகினி

பாலயோகினி 1937 ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் சி. வி. வி. பந்துலு, பேபி சரோஜா , கே. ஆர். செல்லம் மற்றும் பலர் நடித்திருந்தனர். இத்திரைப்படம் தெலுங்கிலும் இதே பெயரில் எடுக்கப்பட்டது. தென்னிந்தியாவில் குழந்தைகளுக்காகத் தயாரிக்கப்பட்ட முதலாவது திரைப்படமாகக் கருதப்படுகிறது.

சிறு தகவல்கள்
பாலயோகினியைத் தயாரித்த கே. சுப்பிரமணியம் நூறு ரூபாய் பரிசை அறிவித்து, பொது மக்களிடம் இருந்து தம் கதைக்குத் தகுந்த முடிவைத் தேர்ந்தெடுத்துக் கொண்டார்.

பாடல்கள் 
இப்படத்திற்கு மோதி பாபு இசை அமைத்தார். பாடல் வரிகளை பாபநாசம் சிவன் எழுதினார். பேபி சரோஜா தனது பொம்மைக்கு தாலாட்டு பாடிய ‘கன்னி பாப்பா, கனிமுத்து பாப்பா’  பாடல் பிரபலமானது.
ராதே தோழி
க்ஷமாப்பனா ஓ மாமா க்ஷமாப்பனா
கண்ணே பாப்பா மிட்டாயி வாங்கி தருவேன்

மேற்கோள்கள்

வெளி இணைப்புகள் 
 

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. சுப்பிரமணியம் இயக்கிய திரைப்படங்கள்
பாலாமணி (திரைப்படம்)

பாலாமணி 1937 ஆம் ஆண்டு வெளிவந்த தமிழ்த் திரைப்படமாகும். பி. வி. ராவ் இயக்கத்தில் வெளிவந்த இத்திரைப்படத்தில் தி. க. சண்முகம், தி. க. முத்துசாமி மற்றும் பலர் நடித்திருந்தனர். கவிஞர் பாரதிதாசன் திரைக்கதை, வசனம், பாடல்கள் எழுதி வெளிவந்த முதல் திரைப்படம் இதுவாகும்.

உசாத்துணை
Balamani 1937, ராண்டார் கை, தி இந்து, நவம்பர் 22, 2014

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்
ராஜபக்தி

ராஜ பக்தி (Raja bhakthi) 1937 ஆம் ஆண்டு வெளிவந்த தமிழ்த் திரைப்படமாகும். சுந்தராவ் நட்கர்ணி இயக்கத்தில் வெளிவந்த இத்திரைப்படத்தில் டி. என். பட்டாபி ராமன், எம். டி. பார்த்தசாரதி மற்றும் பலர் நடித்திருந்தனர்.

உசாத்துணை

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
வள்ளாள மகாராஜா

வள்ளாள மகாராஜா 1937 ஆம் ஆண்டு வெளிவந்த தமிழ்த் திரைப்படமாகும். சி. எஸ். யு. சங்கர் இயக்கத்தில் வெளிவந்த இத்திரைப்படத்தில் எம். எம். தண்டபாணி தேசிகர், சி. எஸ். செல்வரத்தினம் மற்றும் பலர் நடித்திருந்தனர்.

உசாத்துணை

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
விக்ரமஸ்திரி சாகசம்

விக்ரம ஸ்திரி சாகசம் 1937 ஆம் ஆண்டு வெளிவந்த தமிழ்த் திரைப்படமாகும். ஸ்ரீநிவாசா சினிடோன் நிறுவனத்தினரின் தயாரிப்பில் வெளிவந்த இத்திரைப்படத்தில் எஸ். டி. சுவாமி, டி. கே. சுந்தரப்பா மற்றும் பலர் நடித்திருந்தனர். இரண்டு கதைகள் ஒரே திரைப்படத்தில் இடம் பெற்றன.

நவீன ஸ்திரி சாகசம்
இத்துடன் நவீன ஸ்திரி சாகசம் என்ற படமும் காண்பிக்கப்பட்டது.

உசாத்துணை

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
விராட பருவம் (திரைப்படம்)

விராட பருவம் 1937 ஆம் ஆண்டு வெளிவந்த தமிழ்த் திரைப்படமாகும். ஸ்ரீநிவாசா சினிடோன் நிறுவனத்தினரின் தயாரிப்பில் வெளிவந்த இத்திரைப்படத்தில் ''எம். யு. கிருஷ்ணப்பா, சி. எஸ். செல்வரத்தினம் பிள்ளை மற்றும் பலர் நடித்திருந்தனர்.

இதனையும் காண்க
 விராட பருவம்

உசாத்துணை

1937 தமிழ்த் திரைப்படங்கள்
இந்தியத் தமிழ்த் திரைப்படங்கள்
அலிபாதுஷா

அலிபாதுஷா 1936 யூலை 4 இல் வெளிவந்த 16000 அடி நீளமுடைய சரித்திரத் தமிழ்த் திரைப்படமாகும். யுனிவேர்சல் டாக்கீசு நிறுவனத்தினரின் தயாரிப்பில் வெளிவந்த இத்திரைப்படத்தில் சி. எஸ். செல்வரத்தினம் பிள்ளை, பங்கஜாம்மாள் மற்றும் பலர் நடித்திருந்தனர்.

சான்றாதாரங்கள்    

1936 தமிழ்த் திரைப்படங்கள்
இந்தியத் தமிழ்த் திரைப்படங்கள்
சந்திரஹாசன் (திரைப்படம்)

சந்திரஹாசன் 1936 ஆம் ஆண்டு வெளிவந்த தமிழ்த் திரைப்படமாகும். பிரபுளா கோஷ் இயக்கத்தில் வெளிவந்த இத்திரைப்படத்தில் வி. என். சுந்தரம், பி. வி. ரெங்காச்சாரி மற்றும் பலர் நடித்திருந்தனர்.

உசாத்துணை 
 

1936 தமிழ்த் திரைப்படங்கள்
இந்தியத் தமிழ்த் திரைப்படங்கள்
சந்திர மோகனா (திரைப்படம்)

சந்திரமோகனா என்பது 1936 ஆம் ஆண்டு வெளிவந்த தமிழ்த் திரைப்படமாகும். முதுரை மோகன் மூவிடோன் நிறுவனத்தினரின் தயாரிப்பில் வெளிவந்த இத்திரைப்படத்தில் எம். கே. ராதா, எஸ். வி. வெங்கட்ராமன் மற்றும் பலர் நடித்திருந்தனர். இப்படமானது கொத்தமங்கலம் எஸ். எம். சுப்ரமண்யம் என்று அப்போது அழைக்கப்பட்ட  கொத்தமங்கலம் சுப்பு எழுதிய சந்திரமோகனா அல்லது சமுதாயத் தொண்டு என்ற புதினத்தை அடிப்படையாகக் கொண்டு எடுக்கப்பட்டது.

நடிகர்கள் 
 சந்திரசேகரனாக எம். கே. ராதா
 வேணுகோபாலனாக எஸ். எம். சுப்ரமணியம்
 எஸ். வி. வெங்கட்ராமன்
 கிளைன் சுந்தரம்
 கே. பி. காமாட்சி
 டி. என். மீனாட்சி
 கே. ஆர். ஜெயலட்சுமி

மேற்கோள்கள்

1936 தமிழ்த் திரைப்படங்கள்
இந்தியத் தமிழ்த் திரைப்படங்கள்
சதிலீலாவதி

சதிலீலாவதி (Sathi Leelavathi) 1936 ஆம் ஆண்டு வெளிவந்த தமிழ்த் திரைப்படமாகும். எல்லிஸ் டங்கன் இயக்கத்தில் வெளிவந்த இத்திரைப்படத்தில் எம். கே. ராதா, எம். ஜி. ஆர் மற்றும் பலர் நடித்திருந்தனர்.

ஆனந்த விகடன் இதழில் சுப்பிரமணியம் சீனிவாசன் புதினத்தை தழுவி எடுக்கப்பட்ட படமாகும். 1935ஆம் ஆண்டு படப்பிடிப்பு முடிந்திருந்தாலும், வழக்கின் காரணமாக இந்தத் திரைப்படத்தின் வெளியீடு தாமதமானது. பின்னர், 28 மார்ச் 1936 ஆம் தேதி படம் வெளியானது. இந்த திரைப்படத்தின் ஒளிநாடா இருப்பதாக அறியப் படவில்லை.

நடிகர்கள் 

 எம். கே. ராதா
 டி. எஸ். பாலையா
 ம. கோ. இராமச்சந்திரன்
 எம். வி. மணி
 எம். கே. மணி
 பி. நம்மாழ்வார்
 டி. என். லட்சுமண ராவ்
 பி. என். ராமகிருஷ்ணன்
 எம். ஆர். ஞானாம்பாள்
 தனலட்சுமி
 சாந்தகுமாரி
 எம். சந்திர பாய்
 எம். எஸ். முருகேசன்
 என். எஸ். கிருஷ்ணன்
 எஸ் சுந்தரராம்

கதைச்சுருக்கம் 
சென்னையில் செல்வந்தர் கிருஷ்ணமூர்த்தி தன் மனைவி லீலாவதி மற்றும் மகள் லட்சுமியுடன் வாழ்ந்து வருகிறார். தன் நண்பன் ராமநாதன் மூலமாக மது மற்றும் சூதாட்டத்திற்கு அறிமுகம் கிடைக்கிறது. பின்னர் மோகனாங்கி என்ற பெண் வாசம் ஆசை கொள்வதால் அவளுக்கு ரூபாய் 50000 தருவதாக வாக்கு கொடுக்கிறார் கிருஷ்ணமூர்த்தி.

கிருஷ்ணமூர்த்தியின் நண்பன் பரசுராமன் அவரை நல்வழிப்படுத்த முயற்சி செய்கிறார். அந்த ஆடம்பரமான வாழ்க்கைக்காக கிருஷ்ணமூர்த்தி வாங்கிய கடனை கட்ட இயலாததால் மேலும் குடிப் பழக்கத்திற்கு அடிமையாகிறார். அதன் பின்விளைவாக தன் மனைவி லீலாவதியை சந்தேகிக்கிறார்.

பின்னர் ஒரு சமயம் குடிபோதையில் கிருஷ்ணமூர்த்தி இருக்கும்பொழுது, தன் நண்பன் பரசுராமனை தான்தான் கொன்று விட்டதாக தவறாக நினைத்து, மனைவி மற்றும் மகளை கோவிந்தனிடம் விட்டுவிட்டு ஸ்ரீலங்காவிற்கு தப்பிச் சென்று, ஒரு தேயிலை தோட்டத்தில் வேலை செய்கிறார் கிருஷ்ணமூர்த்தி. லீலாவதி மற்றும் லட்சுமி இருவரும் வறுமையில் வாடுகிறார்கள். பின்னர் என்னவானது என்பதே மீதி கதையாகும்.

வெளி இணைப்புகள்

மேற்கோள்கள் 

1936 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
டி. எஸ். பாலையா நடித்த திரைப்படங்கள்
என். எஸ். கிருஷ்ணன் நடித்துள்ள திரைப்படங்கள்
சீமந்தினி

சீமந்தினி 1936 ஆம் ஆண்டு வெளிவந்த தமிழ்த் திரைப்படமாகும். எல்லிஸ் டங்கன் இயக்கத்தில் வெளிவந்த இத்திரைப்படத்தில் எம். ஆர். கிருஷ்ணமூர்த்தி, டி. பி. ராஜகோபால் மற்றும் பலர் நடித்திருந்தனர்.

குறிப்புகளும் மேற்கோள்களும்

வெளி இணைப்புகள் 
 

1936 தமிழ்த் திரைப்படங்கள்
இந்தியத் தமிழ்த் திரைப்படங்கள்
தாரா சசாங்கம்

தாரா சசாங்கம் 1936 ஆம் ஆண்டு வெளிவந்த  14000 அடி நீளமுடையத் தமிழ்த் திரைப்படமாகும். முருகன் டாக்கீஸ் பிலிம் கம்பெனியின் தயாரிப்பில் ஏ. நாராயணன் இயக்கத்தில் வெளிவந்த இத்திரைப்படத்தில் ஜி. எஸ். விஜயராவ், சீதாராமன், டி. வி. ராஜசுந்தரிபாய் மற்றும் பலர் நடித்துள்ளனர்.

உப தகவல் 
14000 அடி நீளம் உடைய இத்திரைப்படம் 19 நாட்களில் உருவாக்கப்பட்டதாகும்.

சான்றாதாரங்கள்    

1936 தமிழ்த் திரைப்படங்கள்
இந்தியத் தமிழ்த் திரைப்படங்கள்
பார்வதி கல்யாணம் (திரைப்படம்)

பார்வதி கல்யாணம் அல்லது மூன்று முட்டாள்களின் சங்கீத கோஷ்டி 1936 ஆம் ஆண்டு வெளிவந்த 13,000 அடி நீளமுடைய புராணத் தமிழ்த் திரைப்படமாகும். நேஷனல் மூவிடோன் நிறுவனம் சார்பில் பி. வை. அல்தேகர் இயக்கத்தில் வெளிவந்த இத்திரைப்படத்தில் பி. எஸ். ஸ்ரீநிவாச ராவ், துரைசாமி தேசிகர் மற்றும் பலர் நடித்திருந்தனர்.

மேற்கோள்கள் 

1936 தமிழ்த் திரைப்படங்கள்
இந்தியத் தமிழ்த் திரைப்படங்கள்
மகாபாரதம் (1936 திரைப்படம்)

மகாபாரதம் (சிறீமத்) 1936 ஆம் ஆண்டு வெளிவந்த 19,984 அடிநீளமுடைய புராணத் தமிழ்த் திரைப்படமாகும். எஸ். சௌந்தர்ராஜன் இயக்கத்தில், தமிழ் நாடு டாக்கீஸ் நிறுவனம் தயாரித்து வெளிவந்த இத்திரைப்படத்தில் நட்டு அண்ணாஜிராவ், திருவெங்கட செட்டியார், பங்கஜவல்லி, வி. ராஜாம்மாள் மற்றும் பலர் நடித்திருந்தனர்.

சான்றாதாரங்கள் 

1936 தமிழ்த் திரைப்படங்கள்
இந்தியத் தமிழ்த் திரைப்படங்கள்
போர் திரைப்படங்கள்
ருக்மணி கல்யாணம் (திரைப்படம்)

ருக்மணி கல்யாணம் 1936-ஆம் ஆண்டில் வெளிவந்த ஒரு இந்தியத் தமிழ் இந்துப் புராணத் திரைப்படம் ஆகும். இதனை பால்ஜி பெந்தர்கர் தயாரிந்த்து இயக்கியிருந்தார். இத்திரைப்படத்தில் சு. ராஜம், எம். எஸ். விஜயாள் ஆகியோர் முக்கிய பாத்திரங்களில் நடித்திருந்தனர்.

நடிகர்கள் 

நடிகர்கள்
 மாஸ்டர் ராஜம் (கிருட்டிணன்)
 ஆர். துரைசாமி ராஜு (பலராமன்)
 டி. ஆர். மணி,  (உருக்மி)
 எஸ். பாலசுப்பிரமணியம்  (சிசுபாலன்)
 எம். என். எம். சுந்தரம் (நாரதர்)
 ஜோக்கர் ராமுடு (சுபோதர்)
 பி. கே. பாலு
 ஆர். டி. ராஜு

நடிகைகள்
 எம். எஸ். விஜயாள் (ருக்மணி)
 டி. எஸ். மீனாம்பாள் (சித்திரலேகா)
 கே. ஆர். செல்லம் (ரேவதி)
 கே. எஸ். கௌரி

இவர்களுடன் மைதிரிமங்கலம் நடேச ஐயர், பஞ்சு பாகவதர், சிறீமதி, கமலா ஆகியோரும் நடித்தனர்.

மேற்கோள்கள்

வெளி இணைப்புகள் 
 

1936 தமிழ்த் திரைப்படங்கள்
1936 திரைப்படங்கள்
இந்து தொன்மவியல் திரைப்படங்கள்
அனாதைப் பெண் (திரைப்படம்)

அனாதைப் பெண் (Anaadhai Penn) என்பது 1938 ஆம் ஆண்டு ஆர். பிரகாஷ் இயக்கத்தில் வெளிவந்த தமிழ்த் திரைப்படமாகும். இத்திரைப்படத்தில் எம். கே. ராதா, டி. ஏ. சுந்தராம்பாள் ஆகியோர் நடித்திருந்தார். அப்போது வளர்ந்துவரும் நடிகராக இருந்த பி. யு. சின்னப்பா எதிர்மறைப் பாத்திரத்தில் நடித்திருந்தார். கொத்தமங்கலம் சுப்பு நகைச்சுவை வேடத்தில் நடித்தார். இப்படமானது வை. மு. கோதைநாயகியின் அனாதைப் பெண் என்ற புதினத்தின் தழுவலாகும்.

கதைச்சுருக்கம் 
பாட்டியைத் தவிர யாருமற்ற அனாதையான இந்திராணியும் (டி. ஏ. சுந்தராம்பாள்) வளைதடிப் பந்தாட்ட வீரரான துரைராஜாவும் (எம். கே.ராதா) காதலிக்கின்றனர். ஒரு கட்டத்தில் அவர்களின் வாழ்வில் ஏற்படும் துன்பங்களும் அதன் விடியலுமே கதை. துரைராஜா மேற்படிப்புக்காக வெளிநாடு சென்றுவிடுகிறார். இதன் பிறகு இந்திராணி பல இன்னல்களுக்கு ஆளாகிறாள். வெளிநாடு சென்ற காதலன் திரும்பினானா இந்திராணியின் துன்பம் நீங்கியதா என்பதே கதை.

நடிப்பு 
பின்வரும் பட்டியல் தி இந்து மற்றும் பிலிம் நியூஸ் ஆனந்தனின் தரவுத்தளத்திலிருந்து பிலிம் நியூஸ் ஆனந்தனின் தரவு தளத்தில் இருந்து சேகரிக்கப்பட்டது.
எம். கே. ராதா
டி. ஏ. சுந்தராம்பாள்
பு. உ. சின்னப்பா
எஸ். எம். சுப்பிரமணியம்
எல். நாராயண ராவ்
டி. எஸ்.கிருஷ்ணவேணி
பி. ஆர்.மங்கலம்
எம். ஆர்.சுவாமிநாதன்
பி. ஜி.ஆழ்வார் குப்புசாமி
இ. கிருஷ்ணமூர்த்தி

தயாரிப்பு 
இப்படத்தின் கதை இதேபெயரில் வை. மு. கோதைநாயகியால் புதினமாக எழுதி வெளியானது. ஜூபிடர் பிக்சர்ஸ் புதினத்தை படமாக்க வை. மு. கோதைநாயகியிடம் கேட்டது. பட நிறுவனத்திடம் இரண்டு கோரிக்கைகளை அவர் வைத்தார். அதில் ஒன்று எம். கே. ராதாவை நாயகனாக நடிக்கவேண்டும் என்பது. அடுத்து படம் தயாரிப்பில் இருக்கும்போது அவ்வப்போது தனக்கு காட்டவேண்டும் என்பது. வை. மு. கோதை நாயகி கதை எழுதியபோது எம். கே. ராதாவை மனதில் கொண்டே அப்பாத்திரத்தை எழுதினாராம். அவரின் கோரிக்கையை தயாரிப்பு நிறுவனம் ஏற்றுக் கொண்டது. எம். கே. ராதா படத்தில் பாத்திரத்திற்கு முழுமையாக பொருந்தினார். படம் வெளியான பிறகு பல இளைஞர்கள் அவரது நடை உடையைப் பின்பற்றத் தொடங்கினர். கொத்தமங்கலம் சுப்பு இப்படத்தில் எஸ். எம். சுப்ரமணியம் என்று அழைக்கப்பட்டார்.

பாடல் 
1930களில் பெரும்பாலான திரைப்படங்களுக்கு தனி இசையமைப்பாளர் கிடையாது. பாடலாசிரியரே இசையோடு எழுதவேண்டும்  மேலும் கலைஞர்கள் பாடல்களைப் பாடினர், நிறுவனத்தின் இசைக்குழு பின்னணி இசையை அமைத்தது.

இந்த படத்தின் பாடல்களை பாபநாசம் சிவன் எழுதினார்.

வரவேற்பு 
இப்படம் கல்லாகட்டி வெற்றி பெற்றது. திரைப்பட வரலாற்றாசிரியர் ராண்டார் கை எழுதிய படம் "நினைவில் உள்ளது: ராதாவின் நடிப்பு மற்றும் அவரின் ஆடை அணியும் விதம் அந்த நாட்களில் இளைஞர்களை ஈர்ப்பதாக மாறியது மேலும் கொத்தமங்கலம் சுப்புவின் நகைச்சுவை இரசிகர்களை கவர்ந்தது."

மேற்கோள்கள்

வெளி இணைப்புகள் 

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
பி. யு. சின்னப்பா நடித்த திரைப்படங்கள்
பக்த நாமதேவர்

பக்த நாமதேவர் 1938 ஆம் ஆண்டு வெளிவந்த தமிழ்த் திரைப்படமாகும். திரௌபத் ராய் இயக்கத்தில் வெளிவந்த இத்திரைப்படத்தில் ஸ்ரீநிவாசன், மாஸ்டர் கண்ணப்பன் மற்றும் பலர் நடித்திருந்தனர்.

உசாத்துணை

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜலஜா

ஜலஜா அல்லது நாட்டிய மகிமை 1938 ஆம் ஆண்டு வெளிவந்த தமிழ்த் திரைப்படமாகும். சாகர் ரெனைசன்ஸ் தியேட்டர்சு நிறுவனத்தினரின் தயாரிப்பில் வெளிவந்த இத்திரைப்படத்தில் கே. எஸ். கோபாலகிருஷ்ணன், புதோ அத்வானி மற்றும் பலர் நடித்திருந்தனர்.

மேற்கோள்கள்

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
மட சாம்பிராணி

மட சாம்பிராணி, 1938 ஆம் ஆண்டு வெளிவந்த நகைச்சுவைத் தமிழ்த் திரைப்படமாகும். ஏ. நாராயணனின் சீனிவாஸ் சினிடோன் நிறுவனத்தினரின் தயாரிப்பில், எஸ். என். ரங்கநாதன் இயக்கியிருந்தார். இத்திரைப்படத்தில் புலியூர் துரைசாமி ஐயங்கார், பி. எஸ். ராமுலு ஐயர் மற்றும் பலர் நடித்திருந்தனர்.

திரைக்கதை 
ராமுலு-சீனு என்ற இரண்டு நடிகர்கள் இத்திரைப்படத்தில்  கிச்சு, பிச்சு என்ற நகைச்சுவைப் பாத்திரங்களில் நடித்தனர். நகரத்தின் நாகரீக மோகத்தில் சிக்கி, இவ்விருவரும் தங்கள் பூணூல்களைக் கழற்றி எறிந்துவிடுவார்கள். இறுதியில் மீண்டும் சொந்த ஊருக்குப் போய்விடுவார்கள். இந்த நகைச்சுவைப் படம், அக்காலத்தில் பெரும் வரவேற்பைப் பெற்றது.

மேற்கோள்கள் 

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
தாயுமானவர் (திரைப்படம்)

தாயுமானவர் (Thayumanavar) 1938 ஆம் ஆண்டு வெளிவந்த ஒரு இந்திய தமிழ்த் திரைப்படமாகும். டி. ஆர். சுந்தரம் இயக்கத்தில் உருவான இத்திரைப்படத்தில் எம். எம். தண்டபாணி தேசிகர், சி. எஸ். செல்வரத்தினம் பிள்ளை மற்றும் பலர் நடித்திருந்தனர். பி. நரசிம்ம ராவ் இசையமைப்பில் பாடல்களை எழுதியவர் பாபநாசம் சிவன்.

கதை
முத்துக்கிருஷ்ண நாயக்கர் திருச்சிராப்பள்ளியை ஆண்டு வருபவர். ஒரு நாள் வேதாரண்யம் கோவிலுக்குச் செல்கிறார். அங்கே தர்மாதிகாரி இவருக்கு சிறப்பான வரவேற்பு அளிக்கிறார். அதனால் மனம் மகிழ்ந்து அவரை தனது அமைச்சராக்குகிறார். அந்த அமைச்சருக்கு தாயுமானவன் என்ற மகன் இருக்கிறார். முத்துகிருஷ்ண நாயக்கர் இறந்த பின்னர் அவரது மகன் ஆட்சிப் பொறுப்பேற்றவுடன் தாயுமானவனை தனது அமைச்சராக்கிக் கொள்கிறார். தாயுமானவன் மிகுந்த அறிவாளியாகத் திகழ்கிறார். நாட்டின் வளர்ச்சியில் அரசனுக்கு உறுதுணையாக உள்ளார். அவர் தத்துவத்திலும், ஆன்மீகத்திலும் மிக ஈடுபாடு கொண்டிருந்தார். தாயுமானவரது சக்தியை உணர்த்த அரசன் விரைவில் அவரைப் பின்பற்றும் சீடராக மாறுகிறார். தன்னுடைய ஆற்றலால் பல அற்புதங்களை நடத்திய தாயுமானவன் காலப்போக்கில் மரணத்தைத் வென்று துறவியாகிறார்

நடிகர்கள்
தி இந்து நாளிதழ் தொகுப்பிலிருந்தும் ,பிலிம் நியூஸ் ஆனந்தன் அவர்களின் தொகுப்பிலிருந்தும் எடுக்கப்பட்டது.

எம். எம். தண்டபாணி தேசிகர்
 எம். எஸ். தேவசேனா
 இ எஸ். செல்வரத்னம் பிள்ளை
 பி. சாரதாம்பாள்
 டி. இ. கிருஷ்ணமாச்சாரி (டிஇகே)
 என். எஸ். ரத்னாம்பாள்
 பி. தி வெங்கடேசன்
 பி. எஸ். ஞானம்

தயாரிப்பு
1930 களின் போது பல படங்களில் ஞானிகளின் வாழ்க்கைக் கதைகள் இடம்பெற்றன. எம்.எம்.தண்டபானி தேசிகர் கர்நாடக இசையில் நன்கு பயிற்சி பெற்றிருந்ததாலும், மதம் சம்பந்தமான அறிவு கொண்டவரென்பாதாலும் தயாரிப்பாளர்களின் வெளிப்படையான தேர்வாக இருந்தார். முன்னதாக பட்டினத்தார் அதற்குப் பின்னர் நந்தனார்  போன்றவை இவர் நடித்திருந்த படங்களாகும்

ஒலித்தொகுப்பு
பிங்கல நரசிம்ம ராவ் இசையமைத்திருந்தார். பாடல்களை பாபநாசம் சிவன் எழுதியுள்ளார்.  1,500 பாடல்களுக்கு மேல் பாடியுள்ள எம்.எம்.தண்டபானி தேசிகர் இந்த படத்தில் இடம் பெற்ற 31 பாடல்களில் பெரும்பாலானவற்றை பாடியிருந்தார்

படம் இழப்பு
இந்த படத்தின் அச்சு தற்போது இல்லை என அறியப்படுகிறது.

வரவேற்பு
திரைப்பட வரலாற்று ஆசிரியர் ராண்டார் கை  இந்த படம் "தண்டபாணி தேசிகரின் சிறந்த பாடல்களுக்காகவும் மற்றும் புனித இடங்களைக் கொண்ட காட்சிகளுக்காகவும் எப்பொழுதும் நமது நினைவிலிருக்கும் என 2012இல் எழுதுகிறார்."

உசாத்துணை

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்து பக்தி திரைப்படங்கள்
தெனாலிராமன் (1938 திரைப்படம்)

தெனாலி ராமன் 1938 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இந்த திரைப்படத்தில் எம். எஸ். முருகேசன், ஜோக்கர் ராமுடு மற்றும் பலர் நடித்திருந்தனர்.

உசாத்துணை

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
துகாராம் (1938 திரைப்படம்)

துகாராம் 1938 ஆம் ஆண்டு வெளிவந்த தமிழ்த் திரைப்படமாகும். கோவை சென்ட்ரல் ஸ்டூடியோஸ் நிறுவனத்தினரால் வெளியிடப்பெற்ற இத்திரைப்படத்தில் முசிரி சுப்பிரமணிய ஐயர், கே. சாரங்கபாணி மற்றும் பலரும் நடித்திருந்தனர். தமிழ், தெலுங்கு இரு மொழிகளிலும் இத்திரைப்படம் தயாரிக்கப்பட்டு வெளியானது. பிற்காலத்தில் பிரபல பின்னணிப் பாடகியாக விளங்கிய ஆர். பாலசரஸ்வதி இத்திரைப்படத்தில் சிறுமி வேடத்தில் துகாராமின் மகளாக நடித்திருந்தார்.

கதை 
இத்திரைப்படம் ஆன்மீக ஞானியான துக்காராம் வாழ்க்கை வரலாற்றை சித்தரிக்கிறது.

நடிகர்கள் 
முசிரி சுப்பிரமணிய ஐயர் (துக்காராம்)
கே. சாரங்கபாணி
ஆர். பாலசுப்பிரமணியம்
எம். எஸ். முருகேசம்
சொக்கலிங்க பாகவதர்
கே சீதா
மீனாம்பாள்
ஆர். பாலசரஸ்வதி (துக்காராமின் மகள்)

தயாரிப்பு 
பிரபல கருநாடக இசை வித்துவானாகிய முசிரி சுப்பிரமணிய ஐயர் நடித்த ஒரே ஒரு திரைப்படம் இதுவாகும். எழுத்தாளரும் விமர்சகருமான கல்கி கிருஷ்ணமூர்த்தியின் கூற்றுப்படி, இப்படத்தில் நடிப்பதற்காக அவர் மீசை வைக்கவேண்டியிருந்தது. கருநாடக இசைக்கலைஞர்கள் மீசை வைத்துக் கொள்ளும் வழக்கம் அப்போது இருக்கவில்லை. அதனால் சுப்பிரமணிய ஐயர் மீசையை மழித்திருந்தார். எனவே அவர் நடிக்கும் போது, ​​அவருக்கு ஒட்டு மீசை வைக்கப்பட்டது.   சுப்பிரமணிய ஐயருக்கு வைத்த ஒட்டு மீசையின் பசை உலர்ந்துவிட்டால் அது எரிச்சலைத் தருவதாக இருந்தது. அவர் தான் சொந்தமாக மீசையை வளர்க்கும் வரை சிறிது காலம் காத்திருக்குமாறு தயாரிப்பாளர்களிடம் கூறினார். அதனால் அவருக்கு மீசை வளரும் வரை படப்பிடிப்பு தள்ளிவைக்கப்பட்டது. படபிடிப்பு முடிந்த அடுத்த கனமே சுப்ரமணிய ஐயர் ஒட்ட மழித்துவிட்டார்.  இதையிட்டு கல்கி ஆனந்த விகடன் இதழில் எழுதிய துகாராம் திரைப்பட விமர்சனத்தில் நகைச்சுவையாகக் குறிப்பிட்டுள்ளார்.

பாடல்கள் 
இப்படத்தின் பிரதிகள் எதுவும் கிடைக்கவில்லை. பாடல்கள் கொலம்பியா இசைத்தட்டுகளில் வெளிவந்தன.

உசாத்துணை

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. சாரங்கபாணி நடித்த திரைப்படங்கள்
தேசமுன்னேற்றம்

தேச முன்னேற்றம் 1938 ஆம் ஆண்டு வெளிவந்த தமிழ்த் திரைப்படமாகும். மகேந்திரா இயக்கத்தில் வெளிவந்த இத்திரைப்படத்தில் கே. ஆர். கோபாலகிருஷ்ணன், மாதிரிமங்கலம் நடேச ஐயர் மற்றும் பலர் நடித்திருந்தனர்.

உசாத்துணை

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
வாலிபர் சங்கம்

வாலிபர் சங்கம் 1938 ஆம் ஆண்டு வெளிவந்த தமிழ்த் திரைப்படமாகும். ஏ. என். கல்யாண சுந்தரம் இயக்கத்தில் வெளிவந்த இத்திரைப்படத்தில் மாதிரி மங்கலம் நடேச ஐயர், லட்சுமணன் மற்றும் பலர் நடித்திருந்தனர். இத்திரைப்படத்தினை சாகர் மூவிடோன் என்னும் நிறுவனம் உருவாக்கியுள்ளது. மந்திரிமங்கலம் நடேச ஐயர், சுபத்திரா, இலக்குமணன், ருக்குமணி ஆகியார் முதன்யானப் பாத்திரங்களில் நடித்துள்ளர். இத்திரைப்பபடம் குமாரி கமலாவின் முதல் திரைப்படம்.

கதை மாந்தர்கள்
இத்திரைப்படத்தில் பின்வரும் நடிக, நடிகையர்கள் நடித்துள்ளனர்.
 மந்திரிமங்கலம் நடேச ஐயர் நடேசனாக
சுபத்திரா கமலாவாக
இலக்குமணன் சுந்திராமாக
ருக்குமணி ருக்குமணியாக
குமாரி கமலா லீலாவாக

திரையிசை
இத்திரைப்படத்திற்கு ஏ.என்.கல்யாணசுந்தரம், பி.எஸ். அனந்தராமன் ஆகியோர் இசையமைத்துள்ளனர்.இத்திரைப்படத்தின் பாடல்களை என்.கல்யாணசுந்தரம் எழுதியுள்ளார்.

சான்றுகள்

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
தட்சயக்ஞம் (திரைப்படம்)

தட்சயக்ஞம் (Dakshayagnam) 1938 ஆம் ஆண்டு வெளிவந்த தமிழ்த் திரைப்படமாகும். ராஜா சந்திரசேகர் இயக்கத்தில் வெளிவந்த இத்திரைப்படத்தில் வி. ஏ. செல்லப்பா, எம். ஜி. நடராஜ பிள்ளை, எம். ஜி. ராமச்சந்திரன் மற்றும் பலர் நடித்திருந்தனர்.

நடிகர்கள் 

 வி. ஏ. செல்லப்பா - சிவாபெருமான்
 எம். எம். ராதாபாய்
 எம். ஜி. நடராஜ பிள்ளை
 கே. ஆர். ஜெயலட்சுமி
 பி. ஜி. வெங்கடேசன்
 டி. என். சந்திரம்மா
 என். எஸ். கிருஷ்ணன்
 டி. ஏ. மதுரம்
 ம. கோ. இராமச்சந்திரன் - விஷ்ணு

பாடல்கள்
இப்பாடல் பட்டியல் லக்ஸ்மன் ஸ்ருதி வெளியீட்டிலிருந்து எடுக்கப்பட்டது.

 ஸ்ரீகணேச பாஹிமாம் சந்ததம்
 தனியாய் எனை விடுத்தாய் சதியே நீ
 வருவாயே தின்பம் தருவாயே
 ஸ்ரீமந்நாராயண கோவிந்தா  
 மழையில்லா சீமையில் மாடுகள் பூட்டி  
 ஆதியில் பாற்கடல் விஷத்தினை உண்டு  
 பரமானந்த சுபதினம்  
 மனமோகனாங்க சுகுமாரா  
 மனதிற்கிசைந்திடாத மணத்தினாலே  
 ஹர ஹர ஹர ஹர அகிலாதிபனே  
 சிவானந்த ரசம் இதுவே  
 பெறும் புவிதனிலே மாந்தர் பெருநெறி  
 ஹா மாதர் மனோகர வாழ்க்கை  
 அஞ்சி உன் கட்டளைக்கே  
 அதிரூப லாவண்ய சுந்தரா  
 மாதருக்கெல்லாம் குணம்  
 பவாநீ பவாநீ பவாநீ  
 வாருங்கள் எல்லோரும் தட்சன்  
 இருவரும் ஒன்றாய் கூடி வாழலாம்  
 பார்வதியாக ஜனிப்பாய்

கதைச்சுருக்கம் 
பிரம்மா வம்சத்தைச் சேர்ந்த அரசன் தக்ஷ்காவின் மகள் சதி, தன் தந்தையின் விருப்பத்திற்கு எதிராக சிவபெருமானை (வி. ஏ. செல்லப்பா) திருமணம் செய்கிறாள். அதில் வருத்தமடைந்த அரசன், சிவபெருமானை அவமதிக்கும் விதமாக யாகம் ஒன்றை நடத்துகிறார். சிவபெருமானின் விருப்பத்திற்கு மாறாக, அந்த யாகத்தில் கலந்து கொள்ளும் சதியை, அவளது தந்தை அவமதிக்கிறார். அதனை தாங்கிக்கொள்ள இயலாத சதி, தீயில் தன் உயிரை மாயித்துக்கொள்கிறாள்.

வீரபத்திரன் வாயிலாக யாகத்தை தடுத்து, தக்ஷயாவின் தலையை கொய்து, ஆட்டின் தலையுடன் படைக்கிறார் சிவபெருமான். பின்னர், சிவபெருமான் ருத்ரதாண்டவம் ஆட, மற்ற கடவுள்கள் தலையிடுகின்றனர். அப்போது, விஷ்ணு சக்கரம் சதியின் சடலத்தை துண்டாக்க, அது இந்திய துணைக்கண்டத்தில் பல இடங்களில் விழுந்துவிடுகின்றன.

வெளியீடு 
31 மார்ச் 1938 ஆம் தேதி வெளியான இந்தத் திரைப்படம் வணிக ரீதியாக தோவியை தழுவியது.

உசாத்துணை

வெளி இணைப்புகள்
 

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
என். எஸ். கிருஷ்ணன் நடித்துள்ள திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
சேவாசதனம்

சேவா சதனம் 1938 ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் எஃப். ஜி. நடேச ஐயர், எஸ். ஜி. பட்டு ஐயர் மற்றும் பலரும் நடித்திருந்தனர். எம். எஸ். சுப்புலட்சுமி முதன் முதலில் நடித்து வெளிவந்த திரைப்படம் இதுவாகும்.

இத்திரைப்படத்தில் நடித்த ராம்யாரி என்ற முசுலிம் தெலுங்கு நடிகை யாழ்ப்பாணத்தில் பிறந்தவர்.

மேற்கோள்கள்

வெளி இணைப்புகள் 
 
 http://www.dhingana.com/maa-ramanan-song-sevasadanam-tamil-oldies-399aa31
Film India Magazine 1938 at Archive.org

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. சுப்பிரமணியம் இயக்கிய திரைப்படங்கள்
போர்வீரன் மனைவி (அசட்டு வீரன் மனைவி)

போர் வீரன் மனைவி 1938 ஆம் ஆண்டு வெளிவந்த தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் எம். வி. கிருஷ்ணப்பா, சி. பி. துரைசாமி ஐயர் மற்றும் பலர் நடித்திருந்தனர்.

மேற்கோள்கள்

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
யயாதி (திரைப்படம்)

யயாதி 1938 ஆம் ஆண்டு வெளிவந்த தமிழ்த் திரைப்படமாகும். மோகன் மூவிடோன் நிறுவனத்தினரின் தயாரிப்பில் வெளிவந்த இத்திரைப்படத்தில் பி. யு. சின்னப்பா, பி. வி. ரெங்காச்சாரி மற்றும் பலர் நடித்திருந்தனர்.

மேற்கோள்கள்

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
பி. யு. சின்னப்பா நடித்த திரைப்படங்கள்
விப்ர நாராயணா (1938 திரைப்படம்)

விப்ர நாராயணா 1938 ஆம் ஆண்டு வெளிவந்த தமிழ்த் திரைப்படமாகும். ஏ. நாராயணன் இயக்கத்தில் வெளிவந்த இத்திரைப்படத்தில் கொத்தமங்கலம் சீனு, டி. வி. ராஜசுந்தரி, டி. எஸ். கிருஷ்ணவேணி மற்றும் பலர் நடித்திருந்தனர்.

இந்தப் படத்தின் ஒலிப்பதிவாளராக ஒரு பெண் பணியாற்றினார். அவரது பெயர் மீனா நாராயணன். (இப்படத்தை இயக்கிய ஏ. நாராயணனின் மனைவி)

மேற்கோள்கள் 

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
வீர ஜெகதீஸ்

வீர ஜெகதீஸ் 1938 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. பி. கைலாசம் மற்றும் ஆர். பிரகாஷ் இயக்கத்தில் வெளிவந்த இத்திரைப்படத்தில் வி. எஸ். எம். ராஜாராம ஐயர், எம். ஜி. ஆர் மற்றும் பலரும் நடித்திருந்தனர்.

தயாரிப்பு 
டி. பி. கைலாசம் மற்றும் ஆர். பிரகாஷ் இப்படத்தை இயக்கினர். வி. எஸ். டாக்கீஸ் தயாரிப்பு நிறுவனம் இப்படத்தை தயாரித்தது. எம். ஜி. ராமச்சந்திரன் மற்றும் வி. எஸ். எம். ராஜாராம ஐயர் இப்படத்தில் நடித்திருந்தனர். படத்தின் நீளம் 10,444 அடிகளாகும் (3,183 மீட்டர்கள்).

மேற்கோள்கள் 

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
நந்தகுமார் (திரைப்படம்)

நந்தகுமார் 1938 ஆம் ஆண்டு வெளிவந்த தமிழ்த் திரைப்படமாகும். நாராயண ராவ் இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், டி. ஆர். இராமச்சந்திரன், மாஸ்டர் சேதுராமன் மற்றும் பலரும் நடித்திருந்தனர்.

பின்னணிப் பாடகி
தமிழ்த் திரை வரலாற்றில் முதன் முதலாக, ஒரு நடிகை நடிக்க, பின்னணியில் வேறொருவர் குரல் கொடுத்து பாடல் பாடும் முறை அறிமுகமானது. தீன தயாபரனே என்ற பாடலை படத்தில் கிருஷ்ணரின் தாயாக நடித்த நடிகைக்காக அப்போது பம்பாயில் பிரபலமாக இருந்த கருநாடக இசைப் பாடகி லலிதா வெங்கடராமன் பாடினார். நடிகை பாடலுக்கேற்ப வாயசைத்தார்.

மேற்கோள்கள்

வெளி இணைப்புகள்
 - தமிழ்த் திரையுலகின் முதல் பின்னணிப் பாடல்.

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. ஆர். மகாலிங்கம் நடித்த திரைப்படங்கள்
டி. ஆர். இராமச்சந்திரன் நடித்த திரைப்படங்கள்
மயூரத்துவஜா

மயூரத்துவஜா1938 ஆம் ஆண்டு வெளிவந்த தமிழ்த் திரைப்படமாகும். வி. டி. சௌத்ரி இயக்கத்தில் வெளிவந்த இத்திரைப்படத்தில் சம்பத் குமராசர், கே. டி. துரைசாமி மற்றும் பலர் நடித்திருந்தனர்.

மேற்கோள்கள்

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
மாய மாயவன்

மாய மாயவன் (Maya Mayavan) என்பது 1938 ஆம் ஆண்டு வெளிவந்த இந்திய தமிழ் அதிரடித் திரைப்படமாகும். பி. சம்பத் குமார் இயக்கத்தில் வெளிவந்த இத்திரைப்படத்தை மாடர்ன் தியேட்டர்ஸ் டி. ஆர். சுந்தரம் தயாரித்தார். இதுவே தமிழின் முதல் அதிரடித் திரைப்படமாகும். இப்படத்தில் டி. கே. சம்பங்கி, ஜி. ஆர். வரதாச்சாரி,  ஜே. சுசீலாதேவி, கே. கோகிலா ஆகியோர் நடித்தனர். இது 22 அக்டோபர் 1938 இல் வெளியானது.

கதை 
சபாபதி முதலியார் என்பவர் ஒரு பசுதோல் போர்த்திய புலி. அவர் நடன மங்கையான சுந்தரி (சுசீலா தேவி) இருக்கும்போது, இன்னொரு இளம் பெண்ணான இந்திரா (கே. கோகிலா) மீது ஆசைப்படுகிறார். எப்படியாவது அவளைத் தனக்குச் சொந்தமாக்க முயற்சிக்கிறார். துப்பறிவாளரான ஜெகதீஷ் (சம்பங்கி) இந்திராவை காப்பாற்ற முடிவு செய்கிறார். இந்நிலையில் அவர்களுக்கு இடையில் காதல் உருவாகிறது. அவர்களின் காதலுக்கு சபாபதி மற்றும் அவரது கூட்டாளிகளால் பல தடைகள் உருவகின்றன. ஆனால் தனது புலனாய்வாளர் திறன்களைப் பயன்படுத்தி, அந்த இணையர் எப்படி ஒன்று சேருகின்றனர் என்பதே கதையாகும்.

நடிப்பு 
திரைப்படத்தின் பாடல் புத்தகத்திலில் உள்ள தகவல்களைக் கொண்டு நடிகர்கள்:

 ஜெகதீசாக டி. கே. சம்பங்கி  (துப்பறியும் அதிகாரி)
 இந்திராவாக  கே.கோகிலா
 சுந்தரியாக ஜே. சுசீலா தேவி
 பெண் நடனக் கலைஞராக சீதா பாய் சாந்தா 
 சர் சபாபதி முதலியாராக ஜி. ஆர். வரதாச்சாரி
 திவான் பகதூர் சிவசங்கர முதலியாராக கே. காவேரி செட்டியார் 
 கிட்டுவாக வேணுகோபால சர்மா
 பட்டுவாக வேணு செட்டி
 முனுசாமியாக தேவராஜு
 நெலியனாக வி. வி. எஸ். மணி

கொள்ளைக் கூட்டத்தினர்
 அந்தோணிசாமி
 தெய்வதனவேல்
 சோமசுந்தரன்
 லட்சுமிநாராயணன்
 அப்பாவு பிள்ளை

தயாரிப்பு 
மாய மாயவன் படத்தை டி. ஆர். சுந்தரம் தனது மாடர்ன் தியேட்டர்ஸ் தயாரிப்பு நிறுவனத்தின் சார்பாக தயாரித்தார். இதை பி. சம்பத்குமார் இயக்கினார். இப்படத்தின் கதை, பாடல் போன்றவற்றை எஸ். வேலுச்சாமி கவி  எழுதினார். படத்தின் நீளம் 15500 அடி ஆகும்.

இசை 
இப்படத்திற்கு ஜி. ராஜகோபால் நாயுடு இசையமைத்தார். எஸ். வேலுச்சாமி கவி பாடல் வரிகளை எழுதியுள்ளார். பாடல்களை  கே. கோகிலா,  ஜே. சுசீலா தேவி, வேணுகோபால சர்மா, வேணு செட்டி, டி. கே. சம்பங்கி. ஆகியோர் பாடினர். மேலும் "தென்னிந்தியாவின் சைகல்" என்று அழைக்கப்பட்ட பி. ஜி. வெங்கடேசன் இரண்டு பாடல்களுக்கு பின்னணிப் பாடகராகப் பணியாற்றினார்.

இசைக்குழு
ராஜகோபால் நாயுடு - பிடில்
இப்ராஹிம் - ஆர்கன் மற்றும் பியானோ
கே. ரங்கய்யா நாயுடு - கிளாரினெட்
டி. பி. சின்னையா - தபேலா

வெளியீடும் வரவேற்பும் 
மாயா மாயவன் 22 அக்டோபர் 1938 அன்று வெளியானது.[3] திரைப்பட வரலாற்றாசிரியர் ராண்டார் கையின் கூற்றுப்படி, படம் "பார்வையாளர்களிடையே அதிக தாக்கத்தை ஏற்படுத்தவில்லை", ஆனால் "சுவாரஸ்யமான கதைக்களம், யாருமற்ற நெடுஞ்சாலைகளில் பரபரப்பான கார் துரத்தல்கள், கடத்தல்கள், பரபரப்பான காட்சிகள், அந்தக் காலத்து தமிழ் திரைப்படத் துறையில் அரிதாகவே காணப்பட்டன" என்று அவர் கூறினார்.

மேற்கோள்கள்

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
மெட்ராஸ் சி. ஐ. டி

மெட்ராஸ் சி. ஐ. டி (மதராஸ் C.I.D) (அல்லது ஹரிஜன சிங்கம்) 1938 ஆம் ஆண்டு வெளிவந்த தமிழ்த் திரைப்படமாகும். பாட்லிங் மணி இயக்கத்தில் வெளிவந்த இத்திரைப்படத்தில் பாட்லிங் மணி, விட்டல் மற்றும் பலர் நடித்திருந்தனர்.

மேற்கோள்கள்

1938 தமிழ்த் திரைப்படங்கள்
இந்தியத் தமிழ்த் திரைப்படங்கள்
பக்த குமணன் (ராஜயோகி)

பக்த குமணன் 1939 ஆம் ஆண்டு வெளிவந்த தமிழ்த் திரைப்படமாகும். கே. ரெங்கராவ் இயக்கத்தில் வெளிவந்த இத்திரைப்படத்தில் வி. ஏ. செல்லப்பா, வி. எஸ். மணி மற்றும் பலர் நடித்திருந்தனர்.

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
பாரதகேஸரி

பாரதகேஸரி 1939 ஆம் ஆண்டு வெளிவந்த தமிழ்த் திரைப்படமாகும். ராம்ஜி பாய் ஆர்யா இயக்கத்தில் வெளிவந்த இத்திரைப்படத்தில் மாதிரி மங்கலம் நடேச ஐயர், லட்சுமணன் மற்றும் பலர் நடித்திருந்தனர்.

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
மெட்ராஸ் எக்ஸ்பிரஸ்

மெட்ராஸ் எக்ஸ்பிரஸ் 1939 ஆம் ஆண்டு வெளிவந்த தமிழ்த் திரைப்படமாகும். மதராஸ் பிக்சர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் சங்கர லிங்கம், எம். ஏ. ராஜமணி மற்றும் பலர் நடித்திருந்தனர்.

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
மலைக்கண்ணன்

மலைக்கண்ணன் 1939 ஆம் ஆண்டு வெளிவந்த தமிழ்த் திரைப்படமாகும். ஜெமினி ஸ்டூடியோ தயாரிப்பில் வெளிவந்த இத்திரைப்படத்தில் எம். எஸ். முருகேசன், ஈ. கிருஷ்ணமூர்த்தி மற்றும் பலர் நடித்திருந்தனர்.

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
மன்மத விஜயம்

மன்மத விஜயம் 1939 ஆம் ஆண்டு வெளிவந்த தமிழ்த் திரைப்படமாகும். ஜி. பட்டு ஐயர் இயக்கத்தில் வெளிவந்த இத்திரைப்படத்தில் எம். சுப்பிரமணியம், அரங்க நாயகி மற்றும் பலரும் நடித்திருந்தனர்.

நடிகர்கள்
இப்பட்டியல் "தமிழ் சினிமா உலகம்" என்ற நூலிலிருந்து தொகுக்கப்பட்டது.

எலெக்ட்ரிக் இன்ஸ்பெக்டர் எம். சுப்பிரமணியம் - மன்மதன்
சண்முக சுந்தரம் - நாரதர்
ஏ. எஸ். சங்கரன் - பரமசிவன்
எஸ். பார்த்தசாரதி ஐயங்கார் - சூரபத்மன்
சந்தானம் - நந்தி
ஜி. வி. சர்மா - தாரகன்
சி. ஆர். ஸ்ரீநிவாசன் - இந்திரன்
நடராஜன் - தட்சன்
கணபதி பட் - ததீஸி
எஸ். கே. பார்த்தசாரதி ஐயங்கார் - பிரகஸ்பதி
கே. அரங்கநாயகி - ரதி
எஸ். பி. சீதா - பார்வதி
பேபி லலிதா
நடனம்: மோகனா, சம்பூர்ணா, சாரதா, ஜானகி

மேற்கோள்கள்

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
மாத்ரு பூமி

மாத்ருபூமி 1939 ஆம் ஆண்டு வெளிவந்த தமிழ்த் திரைப்படமாகும். எச். எம். ரெட்டி இயக்கத்தில் வெளிவந்த இத்திரைப்படத்தில் டி. எஸ். சந்தானம், பி. யு. சின்னப்பா, டி. வி. குமுதினி மற்றும் பலரும் நடித்திருந்தனர். இது திவிஜேந்திரலால் ரேயின் வங்காள நாடகமான சந்திரகுப்தாவின் தழுவலாகும்.

கதை 
இப்படமானது அலெக்சாந்தரின் இந்தியப் படையெடுப்பை அடிப்படையாகக் கொண்டு எடுக்கப்பட்டது. இது ஆங்கிலேயர் இந்தியாவை வெற்றிகொண்டு ஆக்கிரமித்ததன் உருவகமாகும்.

நடிகர்கள்
இத்திரைப்படத்தில் நடித்தவர்கள்:

தயாரிப்பு 
மாத்ரு பூமி படமானது வங்க நாடகமான சந்திரகுப்தாவின் தழுவலாகும். இப்படம் அக்காலத்தில் ₹2 லட்சம் பட்ஜெட்டில் (2021 இல் ₹34 கோடி மதிப்பு) பிரம்மாண்டமாக தயாரிக்கபட்டது. படத்தை எடுத்து முடிக்க ஒரு ஆண்டு ஆனது. தெலுங்குத் திரையுலகில் பிரபல இயக்குநராக பின்னர் திகழ்ந்த பி. எஸ். ராமகிருஷ்ண ராவ், உதவி இயக்குநராகப் பணியில் சேர்ந்தார். இந்தப் படத்தில் இடம்பெற்ற போர்களக் காட்சிகள் செஞ்சிக் கோட்டை, கிருட்டிணகிரிக் கோட்டை போன்ற இடங்களில் படமாக்கப்பட்டன. நாள்தோறும் ஐந்து அணா சம்பளத்தில் இரண்டாயிரத்துக்கும் மேற்பட்ட துணை நடிகர்களைக் கொண்டு படமாக்கபட்டது. 

1937 ஆம் ஆண்டில், இந்திய தேசியவாதக் கட்சியான இந்திய தேசிய காங்கிரசு, சென்னை சட்டமன்றத் தேர்தலில் முதல் முறையாக பிரித்தானிய சார்பு கொண்ட நீதிக்கட்சியைத் தோற்கடித்தது.  சக்ரவர்த்தி ராஜகோபாலாச்சாரி பிரதமராகப் (முதலமைச்சர்) பதவியேற்றார். இந்த அரசியல் மாற்றத்தின் உடனடி விளைவாக, தமிழ் திரைப்படங்கள் மீதான தணிக்கை தளர்த்தப்பட்டது. இதனால் இந்திய விடுதலை இயக்கத்தையும், இந்திய தேசியத் தலைவர்களையும் புகழ்ந்து மாத்ரு பூமி உள்ளிட்ட சில திரைப்படங்கள் தயாரிக்கப்பட்டன.

பாடல்கள் 
பாபநாசம் சிவன் பாடல்களை எழுதி இசையமைத்தார். இப்படத்தில் இடம்பெற்ற நமது ஜென்ம பூமி, அன்னையின் காலில் விலங்குகளா போன்ற பாடல்கள் வரவேற்பைப் பெற்றன.

மேற்கோள்கள் 

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
பி. யு. சின்னப்பா நடித்த திரைப்படங்கள்
மாயா மச்சீந்திரா

மாயா மச்சீந்திரா 1939 ஆம் ஆண்டு வெளிவந்த இந்தியத் தமிழ்த் திரைப்படமாகும். ராஜா சந்திரசேகர் இயக்கத்தில் வெளிவந்த இத்திரைப்படத்தில் எம். கே. ராதா, எம். ஜி. ஆர் மற்றும் பலர் நடித்திருந்தனர்.  இலட்சுமண தாஸ் எழுதிய இப்படத்தின், முதன்மைப் பாத்திரத்தில் எம். கே. ராதா நடித்தார். இந்தத் திரைப்படம் 1939 இல் வெளியாகி வெற்றிகரமாக ஓடியது.

கதை 
துறவியான மச்சீந்த்ரா (எம். கே. இராதா) தன் சீடன் சங்கநாத்துடன் (என். எஸ். கிருஷ்ணன்) ஊர்மிளாதேவி (எம். ஆர். ராதாபாய்) ஆளும் நாட்டுக்குச் செல்கிறார். அரசியின் ஆட்சி எல்லைக்குள் இருக்கும் நாட்டுக்குள் நுழைந்ததால் கைது செய்யப்படுகின்றனர். தண்டணையாக மச்சீந்த்ரா கழுத்தில் ஒரு வட்டக்கல்லை மாட்டுகின்றனர். விசாரணையின்போது அரசிக்கும் மஞ்சீந்திரனுக்கும் இடையே வாக்குவாதம் உருவாகிறது. ஒரு கட்டத்தில் கோபமுற்ற அரசி மச்சீந்திரனை நோக்கி வாளை ஓங்குகிறாள். உடனே மச்சீந்திரன் ஜெய் அலக் நிரஞ்சன் என்ற மந்திரத்தைக் கூறியவுடன் வாள் பூவாக மாறுகிறது. மச்சீந்திரனின் கழுத்தில் உள்ள வட்டக்கல் வெடித்துச் சிதறுகிறது. பின்னர் மச்சீந்த்ரனின் சடாமுடி நீங்கி அழகனாக காட்சியளிக்கிறார்.

இந்த நிகழ்வுகளினால் அதிர்ச்சிக்கு உள்ளாகும் அரசி மச்சீந்த்ரனிடம் தன்னை மணந்துகொள்ளுமாறு வேண்டுகிறாள்.  அதற்கு மச்சீந்திரா மறுக்கிறார்.  இதற்கிடையில் தன் அண்ணனின் மரணத்திற்கு பழிவாங்க படையெடுத்து வருகிறார் சூரியகேது (எம்.ஜி.ஆர்). அதன்பிறகு என்ன நடக்கிறது என்பதே கதை

நடிகர்கள்

தயாரிப்பு 
எம்.ஜி.ஆரின் சுயசரிதையான ‘நான் நான் பிறந்தேன்’ நூலில் எத். ஜி.ஆர் குறிப்பிட்டபடி, முதலில் இப்படத்தில் சூரியகேது பாத்திரத்திற்கு முதலில் ஒப்பந்தமானவர் நடராஜ பிள்ளை. மேலும் எம்.ஜி.ஆருக்கு சூரிய கேதுவின் சகோதரரான விசாலட்ச மகாராஜா என்ற சிறிய பாத்திரம் வழங்கப்பட்டது. இந்த சிறிய பாத்திரம் ஒரே காட்சியில்தான் வரும். ஆனால், கல்கத்தாவில் படப்பிடிப்பு தொடங்குவதற்கு ஒரு வாரத்துக்கு முன்பே உடல் நலம் பாதிக்கபட்டிருந்த எம். ஜி. நடராஜப்பிள்ளை இறந்துவிட்டார். இதன் பிறகு அவருக்கு ஒதுக்கப்பட்டிருந்த சூரிய கேது பாத்திரம் எம்ஜிஆருக்கு வழங்கப்பட்டது. படத்தில் எம்.ஜி.ஆர்.இன் பெயர் எம். ஜி. ராம்சந்தர் என்று குறிப்பிடப்பட்டது.

மெட்ரோபாலிடன் பிக்சர்ஸ் தராரித்த இப்படத்திற்கு பாபநாசம் சிவன் இசையமைத்திருந்தார். பாடல்களை சி. ஏ. லட்சுமணதாஸ் எழுதினார்.

உசாத்துணை 
 Maya Machhindra (1939), ராண்டார் கை, தி இந்து, சனவரி 25, 2014
 ஐஎம்டிபி

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. சக்கரபாணி நடித்த திரைப்படங்கள்
எம். ஜி. ஆர். நடித்த திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
என். எஸ். கிருஷ்ணன் நடித்துள்ள திரைப்படங்கள்
போலி சாமியார்

போலி சாமியார் 1939 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் என். எஸ். கிருஷ்ணன், டி. ஏ. மதுரம் மற்றும் பலர் நடித்திருந்தனர்.

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
பிரகலாதா

பிரகலாதா என்பது பி. என். ராவ் இயக்கத்தில் 1939 ஆம் ஆண்டு வெளிவந்த இந்திய தமிழ்த் திரைப்படமாகும். இது பிரகலாதனின் கதை மற்றும் விஷ்ணுவின் மீதான அவனது பக்தியைக் குறித்ததாக உள்ளது. 1932 ஆண்டு வெளியான தெலுங்கு படமான பக்த பிரகலாதாவுக்கு கிடைத்த வரவேற்ப்புக்குப் பிறகு அதே தொன்மக் கதையைத் தழுவி எடுக்கபட்ட படங்களில் இதுவும் ஒன்றாகும். இந்தக் கதை பின்னர் இந்தி, குஜராத்தி, தமிழ், தெலுங்கு, மலையாளம், கன்னடம், பெங்காலி, அசாமி உள்ளிட்ட பல மொழிகளில் 20 முறை எடுக்கப்பட்டது, அவற்றில் பெரும்பாலானவை வணிக ரீதியில் வெற்றி பெற்றன. இது  நியூ தியேட்டர்ஸ் நிறுவனத்தினரின் தயாரிப்பில் வெளிவந்தது.

விஷ்ணு புராணத்தில் வரும் நரசிம்மன், பிரகலாதனின் கதையை அடிப்படையாக கொண்டு எடுக்கப்பட்ட படமாகும். இதில், எம். ஜி. ஆர் இந்திரன் வேடத்தில் நடித்திருந்தார். இது எம். ஜி. ஆரின் ஆறாவது படமாகும். மேலும் இதில், எம். ஜி. ஆர்க்கும் சந்தானலக்சுமிக்கும் இடையே ஒரு கத்தி சண்டை காட்சி இடம்பெற்றிருந்தது.

கதை 
இந்தக் கதையானது வைணவர்களின் புனித நூலான விஷ்ணு புராணத்தில் உள்ள ஒரு சிறு அத்தியாயத்தில் உள்ளது. தந்தை இரணியனின் விருப்பத்துக்கு மாறாக மகன் பரகலாதன் விஷ்ணுவின் மீது பக்தி செலுத்துகிறான். தன் மகனின் போக்கை மாற்ற இரண்யன் எடுத்த முயற்சிகள் அனைத்தும் வீணாகின்றன. இறுதியாக, அவர் தன் மகனைக் கொல்ல முடிவு செய்யும்போது. பிரகலாதன் தன் தந்தையிடம் விஷ்ணு தூணிலும் இருப்பார் துரும்பிலும் இருப்பார் என்று கூறுகிறான். தன் கதையால் இரணியன் தூணைத் தாக்கும்போது​, விஷ்ணு நரசிம்ம வடிவத்தில் தூணைப் பிளந்துகொண்டு வெளிப்பட்டு இரணியனைக் கொல்கிறார்.

நடிப்பு 

நடிகர்கள்
 பிரகலாதனாக டி. ஆர். மகாலிங்கம் 
 இரணியனாக ஆர். பாலசுப்பிரமணியம்  
 இளம் பிரகலாதனாக  சேதுராமன்
 நாரதராக நகர்கோயில் கே. மஹாதேவன் ஐயர்
 இந்திரனாக ம. கோ. இராமச்சந்திரன் 
 நிகும்பனாக என். எஸ். கிருஷ்ணன் 
 கும்பனாக டி. எஸ். துரைராஜ் 
 பிரம்மனாக வி. ஆர். பொன்னுசாமி
 மகா விஷ்ணுவாக வி. வி. எஸ். மணி
 சகடனாக கே. பி. ஜெயராமன்
 டன்முகனாக ஜி. எம். ஆல்பர்ட்
 சுக்ராச்சாரியாராக எஸ். கிருஷ்ண சாஸ்திரி
 அமரகனாக ஜி. மணி

நடிகைகள்
 லீலாவதியாக எம். ஆர். சந்தானலட்சுமி 
 வகுலாவாக டி. ஏ. மதுரம் 
 குணவதியாக பி. எஸ். ஞானம்
 சீதையாக பூதேவியாக
 தோழியாக சரஸ்வதி
 தோழியாக மேரி 
 தோழியாக சிவகாமி

தயாரிப்பு 
சேலம் சங்கர் பிலிம்சு மற்றும் கோவை சென்ட்ரல் ஸ்டுடியோசு  ஆகிய இருநிறுவனங்களும் இப்படத்தை தயாரித்தன. இந்தத் திரைப்படத்தின் கதை, வசனம் மலையாள பாதிப்பை ஒட்டி எழுதப்பட்டது. இந்தப் படத்தின் மலையாளப் பாதிப்பிற்கு கதை வசனத்தை என். பி. செல்லப்பன் நாயர் எழுதினார். இப்படம் வணிக ரீதியாக ஒரு சராசரி வெற்றிப்படமாக அமைந்தது.

மறு-ஆக்கங்கள் 
முதலில் தெலுங்கு மொழியில் 'பக்த பிரகலாதா' என்ற பெயரில் 1939 யில் வெளியானது. பின்னர், 1942-யில் அதேபெயருடன் மறுஆக்கம் செய்யப்பட்டது. தமிழ், தெலுங்கு, மலையாளம், கன்னடம், குஜராத்தி, வங்காளம், அசாமிய மொழி, இந்தி  மற்றும் பல மொழிகளில் இருபதுக்கும் மேற்பட்ட முறை இப்படம் மறுஆக்கம் செய்யப்பட்டு பெரும்பாலும் வெற்றிப்படமாகவே அமைந்தது.

மேற்கோள்கள்

வெளியிணைப்புகள் 
 
  - முழு திரைப்படம்

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
டி. ஆர். மகாலிங்கம் நடித்த திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
என். எஸ். கிருஷ்ணன் நடித்துள்ள திரைப்படங்கள்
புலிவேட்டை

புலிவேட்டை 1939 ஆம் ஆண்டு வெளிவந்த தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் தசரத ராவ் மற்றும் பலர் நடித்திருந்தனர்.

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
சங்கராச்சாரியார் (திரைப்படம்)

சங்கராச்சாரியார் 1939 ஆம் ஆண்டு வெளிவந்த தமிழ்த் திரைப்படமாகும். ஜக்தேஷ் சக்கரவர்த்தி இயக்கத்தில் வெளிவந்த இத்திரைப்படத்தில் வி. என். சுந்தரம், மாஸ்டர் ராஜகோபால் மற்றும் பலர் நடித்திருந்தனர்.

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
சீதா பஹரணம்

சீதா பஹரணம்1939 ஆம் ஆண்டு வெளிவந்த தமிழ்த் திரைப்படமாகும். ரஞ்சித் புரொடக்ஷன்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் வி. ராமச்சந்திர பாகவதர், ஆர். ராஜா மற்றும் பலர் நடித்திருந்தனர்.

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
சுகுணசரசா

சுகுண சரசா 1939 ஆம் ஆண்டு வெளிவந்த தமிழ்த் திரைப்படமாகும். ஓரியண்டல் பிலிம்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் டி. பி. கைலாசம், குருசாமி ஷர்மா மற்றும் பலர் நடித்திருந்தனர்.

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
சுந்தரிபாய் நடித்த திரைப்படங்கள்
வீர கர்ஜனை

வீர கர்ஜனை 1939 ஆம் ஆண்டு வெளிவந்த தமிழ்த் திரைப்படமாகும். விஜயா பானு சலி இயக்கத்தில் வெளிவந்த இத்திரைப்படத்தில் பாஷா, நடராஜன் மற்றும் பலர் நடித்திருந்தனர்.

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜமவதனை

ஜமவதனை 1939 ஆம் ஆண்டு வெளிவந்த தமிழ்த் திரைப்படமாகும். ஜித்தன் பானெர்ஜீ இயக்கத்தில் வெளிவந்த இத்திரைப்படத்தில் கணேஷ் துரைராஜ், நந்தாரம் மற்றும் பலர் நடித்திருந்தனர்.

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
பக்த கோரகும்பர்

பக்த கோர கும்பர் 13.13.1940 அன்று வெளிவந்த தமிழ்த் திரைப்படமாகும். சி. வி. டி. ஈ. ஐயர் இயக்கத்தில் வெளிவந்த இத்திரைப்படத்தில் கே. டி. துரைசாமி, எஸ். சுந்தர்ராஜன் மற்றும் பலரும் நடித்திருந்தனர்.

மேற்கோள்கள் 

1940 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜயக்கொடி

ஜயக்கொடி (Jayakodi) என்பது 1940 ஆம் ஆண்டு வெளிவந்த  இந்தியத் தமிழ் சமூக சிக்கல் குறித்த திரைப்படமாகும். பாக்வன் இயக்கத்தில் வெளிவந்த இத்திரைப்படத்தில் கே. நடராஜன், கே. டி. ருக்மணி மற்றும் பலரும் நடித்திருந்தனர். இது இந்தியாவில் நிலவிவரும் வரதட்சணை முறைக்கு எதிராக கிளர்ச்சி செய்யும் ஒரு பெண்ணை மையமாகக் கொண்டதாக உள்ளது. இப்படம் 17 மார்ச் 1940 இல் வெளியாகி வெற்றி பெற்றது. ஆனால் இதன் எந்தப் பிரதியும் எஞ்சி கருத வேண்டியுள்ளது.

கதை 
ஏழை பிராமணப் பெண்ணான ராஜத்துக்கு (ருக்மணி), வரதட்சணை கொடுத்து திருமணம் செய்துவைக்கும் அளவுக்கு குடும்ப சூழல்  இயலாமையால் திருமணம் செய்து கொள்ளாமல் இருக்கிறாள். ராஜத்தின் பக்கத்து வீட்டுக் குடும்பம் ராஜத்தின் குடும்பத்திற்கு அவ்வப்போது உதவி செய்தாலும், அவளுக்கு திருமணம் செய்து வைக்கும் முயற்சிகள் தோல்வியடைகின்றன. இதற்கிடையே பண ஆசை கொண்ட கந்துவட்டிக்காரன், ராஜமின் தந்தையைக் கொன்று அவர்களின் வீட்டுக்குத் தீ வைக்கிறான். இதனால் ஆவேசம் கொள்ளும் ராஜம் ஒரு சமூக ஆர்வலராகி வரதட்சணை முறைக்கு எதிராக போராடுகிறாள். இதன் பிறகு இவள் "ஜயக்கொடி" என்று அழைக்கப்படுகிறாள். மேலும் வரதட்சணை கோரும் மாப்பிள்ளைகள் மர்மமான முறையில் காணாமல்  போகத் தொடங்குகிறார்கள். அவர்களுக்கு என்ன நடந்தது இருக்கும் மக்கள் ஆச்சரியப்படுகிறார்கள். பல வரதட்சணை பிரச்சனைகளை ராஜம் தீர்த்து வைக்கிறாள். பிறகு தன்னை உண்மையாக நேசிக்கும் ஒருவரை திருமணம் செய்து கொள்கிறாள். மேலும் அந்த இணையர் வரதட்சணை முறைக்கு எதிரான போரை தொடர்கின்றனர்.

நடிப்பு 
இராஜம் / ஜெயக்கொடியாக கே. டி. ருக்மணி
இராஜத்தின் கணவராக கே. நடராஜன்
குளத்து மணி
கே. கோகிலா
எஸ். பாஷா
கே. டி. சாக்குபாய்
பாபு

தயாரிப்பு 
சவுத் இண்டியன் யுனைடெட் ஆர்டிஸ்ட்ஸ் கார்ப்பரேஷன் தயாரித்த ஜெயக்கொடி படத்தை, பகவான் தாதா கதை எழுதி இயக்கினார். உரையாடலை பி. வி. சுவாமியும், எஸ். ஆர். சாரங்கனும் இணைந்து எழுதினர். ஒளிப்பதிவை அகமதுல்லாவும், படத்தொகுப்பை எஸ். குமாரும் மேற்கொண்டனர்.

இசை 
இப்படத்திற்கு சி. ராம்சந்திரா இசை அமைத்தார். பாடல் வரிகளை சி. முருகேசம் எழுதினார்.

பாடல்கள்
பாடல் - பாடகர்/கள்
'படு மோசமே - கே. கோகிலாதனியே - கே.நடராஜன்
'இது வகை யான் - கே.நடராஜன், ஆர். பி. லட்சுமி தேவி
ஆசை நாயகி - கே.டி.சாகு பாய், நகைச்சுவை நடிகர் அம்பி

வெளியீடும் வரவேற்பும் 
ஜெயக்கொடி 17 மார்ச் 1940 அன்று வெளியாகி, வணிக ரீதியாக வெற்றி பெற்றது. இதன் வெற்றியானது ருக்மணியை ஒரு நட்சத்திரமாக நிலைநிறுத்தியது. படத்தின் வெற்றியால் படத்தின் நாயகனான நடராஜன் அதன் பிறகு ஜயக்கொடி நடராஜன் என அழைக்கப்பட்டார். படத்தின் எந்தப் பிரதியும் எஞ்சி இருப்பதாகத் தெரியவில்லை, இதனால் இல்லாமல் போன படமாகக் கொள்ள வேண்டியுள்ளது.

மேற்கோள்கள்

வெளி இணைப்புகள் 
 
1940 தமிழ்த் திரைப்படங்கள்
இந்தியத் தமிழ்த் திரைப்படங்கள்